Tom Jones (film)

Tom Jones er en britisk historisk eventyrkomedie fra 1963 regissert av Tony Richardson. Filmen foregår i et landadelsmiljø i 1700-tallets England og handler om løsungen Tom Jones som adopteres av en rik godseier. Men Tom er en villstyring og blir etterhvert forvist fra hjemmet. Hans utsvevende og eventyrlige liv gjør ham viden kjent som en playboy. Hovedrollen som Tom Jones spilles av Albert Finney, mens andre sentrale roller spilles av Susannah York og Hugh Griffith. Filmen er basert på Henry Fieldings klassiske roman Historien om Tom Jones, et hittebarn, publisert i 1747. 

Filmen ble belønnet med fire Oscar, inkludert for Beste film. Den ble også belønnet med to Golden Globe og tre BAFTA.

Filmen ble, på grunn av sin erotiske tematikk, ansett som dristig i sin samtid.VG - Tom Jones valg til årets film (23.12.1963, s.5) «Den meget dristige britiske filmen «Tom Jones» ble i dag utropt som årets beste film i 1963 av det amerikanske filmkritikerforbundet».

 Handling 
Filmen handler om løsungen Tom Jones som blir adoptert av en godseier på 1700-tallet. Han oppdras til å bli en gentleman, men Tom er en villstyring og blir etterhvert forvist fra hjemmet. Han opplever flere erotiske eventyr, blir nesten hengt, men reddes og blir anerkjent som nevø av godseieren og rik arving.

 Om filmen 

 Innspilling 
Filmen ble innspilt i Dorset og Somerset sommeren 1962.

 Filmkritikerne 
Tom Jones har fått så mye som 81% på Rotten Tomatoes.Rotten Tomatoes (26.8.2010)

VGs anmelder gav den terningkast fem og skrev blant annet at: «Både sjarmerende og muntert har John Osborne («Se deg om i vrede»), omarbeidet Henry Fieldings 1700-talls-roman til et filmmanus om har beholdt bokens løssluppent romantiske handlingsgang og stemning, ledsaget av en lett ironisk kommentar som gir en fornøyelig kontrastvirkning».VG - Klingenberg (10.1.1964, s.22) Journalist Sven Egil Omdal beskrev den i 2010 på følgende måte: «Britisk historisk komedie om forfører og luring, basert på en roman av Henry Fielding. Albert Finney i stjernerolle».Aftenbladet (Sven Egil Omdal) - Oscar på 60-tallet (24.02.2010)

 Økonomi og popularitet 
Filmen har innbrakt rundt $50 millioner på verdensbasis (1963–2000). Produksjonskostnadene var på ca $1 million.http://www.imdb.com/title/tt0057590/business

 Priser 
Tom Jones vant hele fire Oscar: Oscar for beste film, Oscar for beste filmatisering, Oscar for beste regi og Oscar for beste musikk. Den ble også tildelt tre BAFTA-priser (beste britiske film, beste manus og beste film fra annen kilde), to Golden Globes (beste musikal-komedie, og mest lovende nykommer) og Samuel Goldwyn Award. Den vant også en Grammy for beste filmmusikk, samt Writers' Guild of Great Britain og Directors Guild of America.http://www.imdb.com/title/tt0057590/awards

 Rolleliste 
 Albert Finney  – Tom Jones

 Susannah York  – Sophie Western

 Hugh Griffith  – Squire Western

 Edith Evans  – Miss Western

 Joan Greenwood  – Lady Bellaston

 Diane Cilento  – Molly Seagrim

 George Devine  – Squire Allworthy

 David Tomlinson  – Lord Fellamar

 Rosalind Atkinson  – Mrs. Millar

 Wilfrid Lawson  – Black George

 Rosalind Knight  – Mrs. Fitzpatrick

 Jack MacGowran  – Partridge

 Freda Jackson  – Mrs. Seagrim

 David Warner  – Blifil

 Joyce Redman  – Mrs. Waters/Jenny Jones James Cairncross  – Parson Supple

 Rachel Kempson  – Bridget Allworthy

 Peter Bull  – Thwackum

 Angela Baddeley  – Mrs. Wilkins

 George A. Cooper  – Fitzpatrick

 Jack Stewart  – MacLachlan

 Patsy Rowlands  – Honour

 John Moffatt  – Square

 Avis Bunnage  – Inn Keeper

 Mark Dignam  – Lieutenant

 Michael Brennan  – Jailer at Newgate

 Lynn Redgrave  – Susan

 Redmond Phillips  – Lawyer Dowling

 Julian Glover  – Northerton

 Ray Austin  – Henchman & Stunt Dierctor

 Referanser 

 Eksterne lenker 


Kategori:Filmer fra 1963
Kategori:Britiske filmkomedier
Kategori:Britiske historiske filmer
Kategori:Britiske eventyrfilmer
Kategori:Engelskspråklige filmer
Kategori:Oscar for beste film
Kategori:Golden Globe for beste musikal eller komedie
Kategori:Filmer lagt til England
Kategori:Filmer basert på bøker